alexandrainst/scandi-wiki huggingface dataset:
Kamspringfrø

Kamspringfrø (Impatiens scabrida) er ein eittårig, urteaktig plante i springfrøslekta i springfrøfamilien.

Han stammar frå Himalaya. Planten er funnen vilt i Noreg, men truleg som ei kortlivd forvilling ettersom landet ikkje er varmt nok for planten til å formeira seg.

Kjelder

Bakgrunnsstoff 
 
 ivydenegardens.co.uk
 ars-grin.gov
 tropicos.org
 Fremmedartslista

Springfrøslekta
The Police

The Police var ei britisk musikkgruppe som var aktiv i tida 1977-86, og som var samla att i 2007/08 til ein verdsturne. Gruppa bestod av Sting, Stewart Copeland og Andy Summers. Musikkstilen til pop/rock-gruppa har impulsar frå både reggae-, «new wave-» og jazzmusikk. The Police er kjend for ei rad populære melodiar, som til dømes Roxanne, Don't Stand So Close to Me og Every Breath You Take.

Historikk
The Police vart danna i 1976 i London av trommeslagaren Stewart Copeland. Han rekrutterte bassisten og songaren Sting. Litt seinare på året kom også gitaristen Andy Summers.

Gruppa fekk sitt gjennombrot i 1978 med låten Roxanne, som fyrst kom på singelplate og sidan var med på debutalbumet Outlandos d'Amour same året. I 1979 gav The Police ut albumet Reggatta de Blanc, med hitsingelen Message in a Bottle, som etablerte gruppa i det musikalske toppsjiktet i Europa. Med Zenyatta Mondatta i 1980 fekk gruppa sitt store gjennombrot i Nord-Amerika, og der låtane De Do Do Do, De Da Da Da og Don't Stand So Close to Me merka seg ut. Framgangen heldt fram med storseljaren Ghost in the Machine frå 1981, mellom anna med melodien Every Little Thing She Does Is Magic.

The Police tok pause gjennom 1982, då medlemane arbeidde med eigne prosjekt. Gruppa kom tilbake i 1983 med albumet Synchronicity som inneheld den mest kjende songen til The Police; Every Breath You Take. Albumet vart fylgt av turnéen Synchronicity Tour, som var avslutta i mars 1984. Kort deretter byrja medlemane i gruppa å satse på sine solokarrierer. Gruppa var samla for ei tid i 1986, men spela ikkje inn ny musikk.

I 2007 vart The Police samla til Grammy Award-festen, og la deretter ut på ein verdsturné som vara frå 2007 til 2008. Eit livealbum kom ut i 2008.

Diskografi

Studioalbum
Outlandos d'Amour (1978)
Reggatta de Blanc (1979)
Zenyattà Mondatta (1980)
Ghost in the Machine (1981)
Synchronicity (1983)

Livealbum
Live! (1995)
Certifiable: Live in Buenos Aires (2008)

Kjelder
Denne artikkelen bygger på «The Police» frå ,  den 13. august 2012.

Bakgrunnsstoff

The Police si heimeside
Allmusic - The Police

Britiske musikkgrupper
Musikkgrupper skipa i 1977
Grammy-vinnarar
Musikkgrupper oppløyste i 2008
Juno-vinnarar
Brit Award-vinnarar
Mombasa

Mombasa er ein by i Kenya. Med vel 915 000 innbyggjarar (2009) er han den nest største byen i landet, og den største hamnebyen i Aust-Afrika. Han vart grunnlagd på den no landfaste Mombasaøya, straks sør for ekvator. Byen er også senter for eit 230 km² stort administrativt distrikt, som også ber namnet Mombasa.

Byen er eit stort handelssenter med kaffihandel, næringsmiddel- og kjemisk industri, stålverk, aluminiumsvalseverk, oljeraffineri, sementfabrikk. Turismen spelar ei viktig rolle, og byen har internasjonal flyplass.

Ibuarane i Mombasa er for det meste swahilitalande av Miji Kenda-folket, men gjennom hundreåra har det vore ei større tilflytting av arabarar og indarar. I dei siste tiåra har mange kome flyttande frå det kenyanske innlandet til hamnebyen.

Namnet på byen kjem av arabarane sitt gamle namn på han; Manbasa.

Bakgrunnsstoff

Kjelder
Denne artikkelen bygger på «Mombasa» frå ,  den 13. august 2012.  
  

Byar i Kenya
Hamnebyar i Indiahavet
Oddmund Bye

Oddmund Halvar Bye () var ein norsk fiskar, fiskerileiar og politikar frå Myre i Vesterålen. Han var leiar av Norges Fiskarlag i perioden 1994–2001.

Bye stod på Nordland Høgre si liste ved stortingsvalet i 1993, og var i perioden 1993-97 partiet sin tredje vararepresentant til Stortinget. Seinare melde Bye seg ut av Høgre og stilte på ei såkalla uavhengig liste i lokalpolitikken. Han var medlem av kommunestyret i Øksnes kommune fram til han døydde.

Bye var aktiv medlem i Norges Fiskarlag, både som styremedlem og frå 1994 til 2001 som formann for organisasjonen.

Han omkom i einmannssjarken sin på havet utanfor Andøya. Bye og båten vart attfunnen 25 nautiske mil nordvest av Andenes.

Kjelder

Folk frå Øksnes
Norske fiskarar
Høgrepolitikarar
Norske lokalpolitikarar
Pierre Quinon

Pierre Quinon () var ein fransk friidrettsutøvar frå Lyon som tevla i stavsprang. Han vart olympisk meister i øvinga i 1984. Quinons personlege rekord var på 5,90 m og oppnådd i 1985, ti centimeter under den dåverande verdsrekorden.

Aktiv
Quinon sette ny verdsrekord i stavsprang 28. august 1983 i Köln, då han gjekk over 5,82 meter, ein centimeter høgre enn Vladimir Poljakov sin rekord. Hans tid som verdsrekordhaldar varte i berre fire dagar. Landsmannen Thierry Vigneron forbetra rekorden med eit hopp på 5,83 meter i Roma den 1. september

Quinon vart olympisk gullmedaljør i stavsprang under OL 1984 i Los Angeles. Han svinga seg over 5,75 m, ti centimeter høgre enn Mike Tully frå USA, som kom på andre plass. Earl Bell frå USA og Thierry Vigneron delte tredjeplassen med 5,60 m. Dette var einaste gongen Quinon hevda seg i dei store internasjonale meisterskapane.

Han la opp som som stavhoppar i 1993, og dreiv sidan i restaurantnæringa i Sør-Frankrike.

Quinon tok sitt eige liv i Hyères den 17. august 2011, 49 år gammal.

Medaljar og plasseringar i internasjonale meisterskap
OL 1984 i Los Angeles: Gullmedalje - 5,75 m

Kjelder
Denne artikkelen bygger på «Pierre Quinon» frå ,  den 13. august 2012.  
 

Fotnotar

Bakgrunnsstoff

Biografi - Det franske friidrettsforbundet.

Franske stavhopparar
Olympiske meistrar for Frankrike
Deltakarar under sommar-OL 1984
Eeles Landström

Eeles Enok Landström () var ein finsk friidrettsutøvar og politikar frå Viiala som tevla i stavhopp og i tikamp. Han vart europameister i stavhopp i 1954 og 1958, og fekk OL-bronse i 1960. Alle åra 1953-60 vart han finsk meister i stavhopp. I si tid som aktiv var han 186 cm høg og hadde ei tevlingsvekt på 82 kg.

Friidrett
Landström deltok i tikamp under OL 1952 på heimebane i Helsingfors. Med 5 694 poeng (6 123 poeng etter dagens poengtabell) kom han på 14. plass. I denne tikamp-tevlinga gjekk han over 4,20 meter i stavhopp, ein prestasjon likt med han som kom på sjetteplassen i den reine stav-øvinga. Så etter 1952 dreiv han internasjonalt berre med stavhopp.

Under EM 1954 i Bern gjekk Landström og svensken Ragnar Lundberg begge over 4,40 meter i stavhopp-tevlinga, men Landström vart europameister då han hadde færre riv i tevlinga. I 1956 kom han på sjuandeplass i stavhopp med 4,25 meter under OL i Melbourne.

Landström forsvara EM-tittelen under 1958-meisterskapen i Stockholm. Med 4,50 m stoppa han, Manfred Preußger frå Aust-Tyskland og Vladimir Bulatov frå Sovjetunionen på same høgda, men atter fall talet på hopp i hans favør. To år seinare, under OL i Roma vann Landström stavhopp-bronsen med 4,55 meter, bakom USA-amerikanarane Don Bragg og Ron Morris.

Medaljar og plasseringar i internasjonale meisterskap
OL 1952 i Helsingfors: Nr 14 i tikamp
EM 1954 i Bern: Gullmedalje i stavhopp – 4,40 m, framom Ragnar Lundberg (same høgda)
OL 1956 i Melbourne: Nr 7 i stavhopp – 4,25 m
EM 1958 i Stockholm: Gullmedalje i stavhopp – 4,50 m, framom Manfred Preußger (sølv) og Vladimir Bulatov (bronse) (begge 4,50 m)
OL 1960 i Roma: Bronsemedalje i stavhopp – 4,55 m

Politikk
Landström var i åra 1966-71 medlem av Den finske riksdagen. Han representerte Liberaliit (Liberalerna), eit parti som vart danna i 1965 og var representert i nasjonalforsamlinga til 1995.

Mellom 1982 og 2007 budde Landström i Spania.

Kjelder

Denne artikkelen bygger på «Eeles Landström» frå ,  den 13. august 2012.  
Denne artikkelen bygger på «Eeles Landström» frå ,  den 13. august 2012.  
 

Finske stavhopparar
Finske mangekjemparar
Finske politikarar
Europameistrar i friidrett
Olympiske bronsemedaljevinnarar for Finland
Finske deltakarar under sommar-OL 1952
Friidrettsutøvarar under sommar-OL 1952
Finske deltakarar under sommar-OL 1956
Friidrettsutøvarar under sommar-OL 1956
Medaljevinnarar under sommar-OL 1960
Finske deltakarar under sommar-OL 1960
Friidrettsutøvarar under sommar-OL 1960
DualShock

DualShock er ei rekkje spelekontrollar av Sony for PlayStation, PlayStation 2 og PlayStation 3 spelkonsollane. Han blei introdusert i Japan i slutten av 1997, og lansert i det nord-amerikanske marked i mai 1998. Han vart fyrst introdusert som ein sekundær perifer for den originale PlayStation-konsollen.

Kjelde

Denne artikkelen bygger på «DualShock» frå ,  den 13. august 2012.  

PlayStation 2
PlayStation 3
Sony-spelkonsollar
Scheel

Scheel er eit namn av dansk og tysk opphav. Det kan stamma frå den danske adelsslekta Skeel eller den dansk-tyske adelsslekta (von) Scheel(e) frå Holstein.

Kjende namneberarar
 Fredrik Scheel
 Herman Scheel
 Isak Scheel
 Knut (Axel) Scheel
 Mads Scheel
 Theodor Frederik Scheel Abildgaard

Danske slektsnamn
Tyske slektsnamn
Harry Potter (fleirtyding)

Harry Potter kan visa til:

 Figuren Harry Potter, hovudkarakteren i bok- og filmserien Harry Potter.
 Harry Potter, bokserien
 Harry Potter, filmserien
 Harry Potter, namnet på to figurar i filmen Troll frå 1986.

Sjå ogso
 Henry Potter (fleirtyding)
Deva i hinduismen

Deva (देव med devanagariskrift) er eit sanskritord for gud. Det blir brukt om gudar i hinduismen, særleg om vediske gudar.
I vedisk mytologi står devaene i motsetnad til asuraene, ein slags demonar eller motgudar. Eit anna namn på devaene er sura.

Deva eller kortforma Dev er også brukt som mannsnamn blant hinduar. Ordet er vanleg i samansetjingar med gudenamn (som Rama, «Ramdev» eller «Ramadeva») og eigenskapar  (som «Visjvedevas», ‘all-gudane’, og «Devanampiya», ‘elska av gudane’, eit namn brukt av Asjoka den store).

Ordsoge
Hokjønnsforma av «deva» er «devi». Det finst liknande ord i mange indoeuropeiske språk, til dømes som dievas på litauisk, deus på latin og tívar på norrønt. Namnet på skaparguden Dyaus er i slekt med ordet «deva». Ordet finst også i namnet på skrifta devanagari.

Deva i hindumytologi

Devaene held til i Dyuloka (‘Gudehimmelen’). Dei kan stå for naturkrefter eller gode verdiar.
Dei blir dyrka i ei rekkje mantra i Vedaene. Den eldste av desse, Rigveda, nemner 33 devaer. Hovuddevaene i dette verket er herskarguden Indra og dei ti offergudane Agni (eld) og Soma. Varuna er både ein deva og ein asura. Fleire vers er også stila til alle devaene saman som Visjvedevas, ‘all-gudane’. 

Det seinare verket Aitareya Brahmana opnar med eit vers som viser til ei rangordning blant devaene, der Indra skal vera den øvste og Agni den lågaste av dei.

Deva i moderne hinduisme
Innan moderne hinduisme er isjta-deva eller isjta-devata brukt om ein hovudgud, det vil seia den guddommen ein vel å dyrka. 

Namnet Mahadeva (‘Store Gud’) er ofte brukt om Sjiva, som er hovudguden til mange hinduar.

Kjelder

  «deva» i Store norske leksikon

Denne artikkelen bygger på «Deva (Hinduism)» frå ,  den 13. august 2012.  
 

Ord frå sanskrit
Førenamn frå sanskrit
Namn knytte til gudar
Mannsnamn
Hinduisme
MP3-spelar

Ein MP3-spelar er eit lydavspelar for MP3-filer, eller audiostraumar. MP3-filer inneheld komprimert lyd, så MP3-spelarar inneheld ein kodek som dekodar filene til PCM. For avspeleing av MP3-filer lagra på platelagret i ein PC, eller frå ein audiostraum, vert det nytta MP3-spelarar realiserte som programvare. Berbare MP3-spelarar lagrar MP3-filene i eit flash-minne, eller eit miniplatelager, og dekodinga foregår ofte i ein ASIC. 

I berbare spelarar vert PCM-audio-straumen omforma til analoge signal i ein DA-omformar. PCM-straumen frå ein programvareavspelar vert senna til ein audiotenar, eller direkte til eit audiolågnivågrensesnitt.

MP3
Lydavspelarar
Trimurti

Trimurti (sanskrit trimūrti, devanagari त्रिमूर्ति, ‘tre former’) er eit omgrep i hinduismen om ei guddommeleg treeining, sett saman av Brahma, Visjnu og Sjiva. Dei tre har ulike kosmiske funksjonar: Brahma står for skapinga, Visjnu for å oppretthalde og verna, medan Sjiva er øydeleggjaren eller omformaren. Dei tre guddommane er også blitt kalla «den hinduistiske triaden» eller «den store treeininga»

Det var vanleg å framstilla trimurtien i hindukunst for rundt 2000 år sidan, men omgrepet fekk mindre tyding på grunn av bhakti- og vedantarørslene i det første tusenåret. Ein kan framstilla dei tre gudane som tre figurar saman, eller som ein figur med tre hovud eller tre andlet. Guden Dattatreja blir av og til rekna som ei personifisering av trimurtien.

I dei største noverande retningane innan hinduismen har Brahma ingen framtredande plass, medan anten Visjnu, Sjiva eller Devi blir oppfatta på monoteistisk vis som Isjvara. I den fjerde store noverande retningen i hinduismen, advaita-vedanta, er alle guddommar (særleg Visjnu, Sjiva, Devi, Surya, Ganesja og Skanda/Murugan) rekna som likeverdige manifestasjonar av brahman.
Blant mange vaishnavaer lever oppfatninga i modifisert form: Brahma og Shiva kan reknast som mindre openberringsformer av Visjnu.

Kjelder 
Denne artikkelen bygger på «Trimurti» frå , den 13. august 2012.

Bakgrunnsstoff 

Hindugudar
Ord frå sanskrit
Talet 3
İskenderunbukta

İskenderunbukta (tyrkisk İskenderun Körfezi, av romarane kalla Mare Issicum eller Issicus Sinus) er ei bukt i Det levantinske havet, den austlegaste delen av Middelhavet, og den austlegaste delen Tyrkia, der sørkysten dannar grense mot Syria. Her er òg det nordlegaste punktet i Det levantinske havet. Austkysten av bukta ugjer delar av den tyrkiske provinsen Hatay, der byen İskenderun (tidlegare kalla Aleksandretta) ligg, medan nordkysten utgjer delar av provinsen Adana.

Aust- og sørkysten av bukta er forma av Nurfjella (tyrkisk Nur Dağları, tyder fjella av heilag lys), Amanus eller Gâvurfjella. På veskysten ligg den antikke greske og moderne byen Tarsus som framleis nyttar det greske namnet som offisielt namnt. På austkysten låg dei antikke greske byane Issos og Aleksandretta, i dag kjend som İskenderun som ligg nær sørkysten av bukta. På nordkysten ligg den historiske regionen Kilikia.

Kjelder
Denne artikkelen bygger på «Gulf of İskenderun» frå ,  den 13. august 2012. 
 oppgav desse kjeldene:

Provinsen Hatay
Provinsen Adana
Bukter i Tyrkia
Bukter i Middelhavet
İzmirbukta

İzmirbukta, tidlegare kjend som Smyrnabukta, er ei bukt i Egearhavet, og ligg mellom halvøya Karaburun og fastlandet ved Foça. Ho er 32 km lang og 16 km brei med ei flott naturleg hamn. 

Byen Izmir, ein viktig tyrkisk hamneby, ligg inst i bukta. Levent Marina er den einaste marinaen i byen İzmir.

Kjelder
Denne artikkelen bygger på «Gulf of İzmir» frå ,  den 13. august 2012.

Bakgrunnsstoff
Izmirbukta frå rommet 
 Vandreruter i Izmir

Izmir
Izmir
Izmir
Kızkumu

Kızkumu er ei bukt i Tyrkia ved byen Muğla. Bukta er særs grunn og i følgje ei segn skal ei jente som ville nå guten sin ha fylt skjørtet sitt med sand og då ho starta å gå utover i sjøen fylte ho sjøen med sanden. Ho drukna då ho gjekk tom for sand. Like ved starten på det grunne området står det ein skulptur av denne jenta.

Kjelder
Denne artikkelen bygger på «Kızkumu» frå ,  den 13. august 2012.

Bakgrunnsstoff
 Kızkumu Biletegraphs
 Biletegraphs of Kızkumu, Tyrkia guide

Bukter i Tyrkia
Mersinbukta

Mersinbukta (tyrkisk Mersin Körfezi) er ein av dei breiaste buktene i Tyrkia. Ho ligg nordaust i Det levantinske havet mellom İskenderunbukta og Antalyabukta. Det levantinske havet er den austlegaste delen av Middelhavet.

Mersinbukta ligg mellom Taşucu i vest og Karataş i aust. Avstanden mellom desse to stadane er om lag 115 km. Byen Mersin ligg ved kysten midtvegs mellom dei to punkta. Totalt dekkjer bukta kring 2 300 km2 og på det djupaste er bukta 365 meter. Den vestlege delen av bukta er noko djupare enn den austlege. 

Dei to største elvane som munnar ut i bukta er Göksu i vest og Berdan og Seyhan i aust. Det er òg fleire mindre elvar som Alata, Limonlu, Tece, Mezitli og Müftü som munnar ut i bukta. Dei mindre elvane har som regel stor variasjon i vassføringa. 

Den største byen ved bukta er Mersin som er ein av dei større byane i Tyrkia. Hamna er ei av dei største i Tyrkia og vert hovudsakleg nytta til eksport av varer.

Kjelder
Denne artikkelen bygger på «Gulf of Mersin» frå ,  den 13. august 2012. 
 oppgav desse kjeldene:

Mersin
Mortobukta

Mortobukta er ei bukt sørvest for Kapp Helles ved Gallipolihalvøya i Tyrkia. Kapp Helles var staden der Gallipolifelttoget starta under første verdskrigen.

Kjelder
Denne artikkelen bygger på «Morto Bay» frå ,  den 13. august 2012.  
 

Bukter i Tyrkia
Sarosbukta

Sarosbukta (tyrkisk Saros Körfezi) er ei bukt nord i Egearhavet nord for Gallipolihalvøya nordvest i Tyrkia.

Bukta er 75 km lang og 35 km brei. Området er ein populær feriestad om sommaren med sandstrender og krystallklårt vatn. Dykking, brettsegling og fiske er dei vanlegaste vassportane her. 

Av busetnader langs bukta finn ein Gökçetepe, Mecidiye, Erikli, Danişment, Yayla, Karaincirli, Vakıf, Büyükevren, Sultaniçe, Gülçavuş og Enez, alle i provinsen Edirne. Øyane Gökçeada (Imbros) og Samothráki ligg i Egearhavet like utanfor Sarosbukta.

Kjelder
Denne artikkelen bygger på «Samothrace» frå ,  den 13. august 2012.  
 

Saros
Saros
Suvla

Suvla er ei bukt i Egearhavet ved Gallipolihalvøya i den europeiske delen av Tyrkia, sør for Sarosbukta.

6. august 1915 var det staden der britane gjekk i land under Gallipolifeltoget under første verdkrigen. Målet var å ta Gallipolihalvøy aog få kontroll over Dardanellane. 

Bukta er nemnd i fleire songar som den irske «The Foggy Dew», «And the Band Played Waltzing Matilda», «The Connaught Rangers» og «Recruiting Sergeant».

Kjelder
Denne artikkelen bygger på «Suvla» frå ,  den 13. august 2012.  
 

Bukter i Tyrkia
Gallipolifelttoget
Det gylne hornet

Det gylne hornet (tyrkisk , 'kanal') er ei grein av Bosporos, sundet som skil den europeiske og asiatiske delen av Tyrkia.

Det gylne hornet strekkjer seg frå Bosporos ca. 7 km i nordvestleg retning inn i europeisk Tyrkia, og deler dermed den europeiske delen av Istanbul i to. Kanalen er på det meste 800 meter brei og har ei middeldjupne på 40 meter. Haliç vert kryssa av tre bruer – Galatabrua, Atatürkbrua og Fatihbrua.

Kanalen fekk namnet Det gylne hornet i tida då breiddene tente som fritidsområde for sultanen og dei leiande familiane i Det osmanske riket, som budde der i palassa og strandvillaene sine kjent som yalı. Under 1900-talet vart områda på begge sider av Det gylne hornet skjemma av industriutbygging. I seinare år er det lansert rehabiliteringsprogram som skal prøve å gje området tilbake noko av gammal stordom.

Sjå òg
Golden Gate

Kjelder

Denne artikkelen bygger på «Det gylne horn» frå ,  den 13. august 2012.  

Geografi i Istanbul
Sund i Tyrkia
Henri Fantin-Latour

Ignace Henri Jean Théodore Fantin-Latour, (), var ein fransk målar og litograf, fødd i Grenoble. Han er mest kjend for sine måleri med blomstermotiv og gruppeportrett av vennene sine i Paris.

Liv og gjerning
Faren Théodore Fantin-Latour var portrettmålar og underviste i kunst. År 1841 flytta familien til Paris. Sonen Henri byrja tidleg i lære hos faren, deretter studerte han teikning 1850-54 ved 'Lecoq de Boisbaudran'. Etter ei kort tid ved kunstskulen 'École des Beaux-Arts' arbeidde han ein periode i Gustave Courbet sitt atelier. Frå 1853 byrja han regelmessig å kopiere verk av dei gamla meistrane i Louvre og måleri av Eugène Delacroix i 'Musée du Luxembourg'. Gjennom tolv år forsørgde han seg hovudsakleg på å lage kopiar.

Han trefte målarane Edgar Degas i Louvre 1855, Édouard Manet i 1857 og Berthe Morisot i 1858. År 1858 vart han elles kjend med James Whistler, som baud Fantin-Latour å kome til London. Der vart han kjend med kunstnarmiljøet i den britiske hovudstaden og i 1864 stilte han ut av arbeida sine på Royal Academy of Arts. I London vart han særskilt populær for sine blomstermåleri.

Fantin-Latour måla fleire gruppeportrett, mellom andre Hommage à Delacroix (1864), Smaksprøva (1865), Eit atelier i Batignolles (1870), Ved bordet (1872), Rundt pianoet (1885). Han etterlet seg 23 sjølvportrett. Både hans stilleben og portrett er måla i ein realistisk stil i tradisjonen etter dei gamle meistrane. Dei mange litografia og måleria som er inspirert av fantasifulle tema syner hans romantiske pasjon for Richard Wagner, Hector Berlioz og Robert Schumann. Desse arbeida kom seinare til å påverke symbolistiske målarar sterkt, mellom andre Odilon Redon.

Trass nære kontaktar og vennskap med mange førande impresjonistar, forkasta Fantin-Latour teoriane deira og deltok aldri på deira utstillingar. I 1879 vart han utnemnd til Æreslegionen.

Han døydde i 1904 i Orne i Basse-Normandie.

Måleri

Kjelder
Denne artikkelen bygger på «Henri Fantin-Latour» frå ,  den 13. august 2012.

Notar

Bakgrunnsstoff

Franske målarar
Målarar frå 1800-talet
Målarar frå 1900-talet
Innsjøar i Tyrkia



Naturlege innsjøar

Reservoar og demningar

Kjelder
Denne artikkelen bygger på «List of lakes in Turkey» frå ,  den 13. august 2012. 
 oppgav desse kjeldene:

Bakgrunnsstoff
Abantsjøen

Abantsjøen (tyrkisk Abant Gölü) er ein innsjø i provinsen Bolu nordvest i Anatolia i Tyrkia, danna etter eit stort jordras. Innsjøen ligg 1328 meter over havet, 32 km frå byen Bolu. Det er eit populært fritidsområde og ligg 21 km frå vegen mellom İstanbul og Ankara ved Bolufjellet. Abantsjøen er ein naturpark.

Innsjøen har eit areal på 1,28 km2 og er på det djupate 18 meter. Det ligg to store hotell ved innsjøen. Det veks svartfuru, furu, eik, ask, agnbøk, piletre, einebærbusk, tamarisk, hassel, mispel og jordbærtre er av tre som veks i skogen kring innsjøen. Her finn ein òg villsvin, dåhjort, rådyr, brunbjørn, gråulv, raudrev, sjakal og kanin.

Kjelder

Denne artikkelen bygger på «Lake Abant Nature Park» frå ,  den 13. august 2012. 
 oppgav desse kjeldene:

Bakgrunnsstoff

 Reiseguide 
 Om Abantsjøen 

Abant
Abant
Naturreservat i Tyrkia
Turistmål i provinsen Bolu
Acıgöl

Acıgöl (tyder «den bitre innsjøen» på tyrkisk) er ein innsjø i indre område av Egearregionen i Tyrkia, i eit lukka tilsigsområde mellom provinsen Denizli, provinsen Afyonkarahisar og provinsen Burdur. Vassnivået varierer stort gjennom året med 100 km² om våren og 35 km² seint på sommaren. Den største djupna er berre 1,63 emter. Innsjøen er kjend for innhaldet av natriumsulfat som vert nytta i industrien og den største kommersielle produksjonen av natriumsulfat i Tyrkia føregår her. Han ligg 60 km aust for byen Denizli. Kring insjøen ligg frå vest til aust Bozkurt, Çardak, Dazkırı og Başmakçı.

Innsjøen ligg 836 meter over havet og får hovudsakleg vatn frå kjelder rike på sulfat som kjem ut frå ei forkasting på sørsida. Det er estimert at innsjøen inneheld 12,5 millionar tonn natriumsulfat i overflata og i saltlake under overflata er reservane kanskje så mykje som 70 millionar tonn eller meir. Den årlege produksjonen seint i 1990-åra var 100 000 tonn operert av private selskap. ted by private sector companies.

Kjelder 

 Denne artikkelen bygger på «Lake Acıgöl» frå , den 13. august 2012. 
  oppgav desse kjeldene:
  (limited preview of section on Lake Acıgöl)

Innsjøar i Tyrkia
Provinsen Afyonkarahisar
Provinsen Denizli
Provinsen Burdur
Akşehirsjøen

Akşehirsjøen (tyrkisk Akşehir Gölü) er ein endorheisk innsjø i Afyonkarahisar og Konya sørvest i Tyrkia. Han har same namn som byen Akşehir sør for innsjøen.

Innsjøen får vatn frå Eberkanalen, fem større elvar frå Sultanfjella og fleire mindre elvar. Saltinnhaldet i innsjøen aukar mot midtre og nordlege delar av innsjøen på grunn av undergrunnskjelder. Innsjøen vert nytta til kunstig vatning.

Kjelder
Denne artikkelen bygger på «Lake Akşehir» frå ,  den 13. august 2012. 
 oppgav desse kjeldene:

Innsjøar i Tyrkia
Provinsen Konya
Provinsen Afyonkarahisar
Egearregionen
Sentral-Anatolia